Arda Turan

Arda Turan (sündinud 30. jaanuaril 1987 İstanbulis) on Türgi jalgpallitreener ja endine jalgpallur (poolkaitsja). Ta juhendab 2023. aastast Türgi esiliiga klubi Eyüpspor.

Ta on tulnud kahel korral Hispaania meistriks ja võitnud Hispaania karika. 2013–14 hooajal aitas ta Madridi Atléticol jõuda Meistrite Liiga finaali.

 Klubikarjäär 

 Galatasaray 
Turan mängis Galatasaray noortesüsteemis ja ta valiti 2004–05 hooajal esimeeskonda.

Hooajaks 2005–06 andis Galatasaray Arda laenuks klubile Vestel Manisaspor.

2009. aastal sai ta meeskonna kapteniks.

 Madridi Atlético 
2011. aastal liitus Arda 12 miljoni euro eest Hispaania kõrgliiga klubiga Madridi Atlético. Tehing tegi temast aegade kallima Türgi mängija.

Ta tegi oma debüüdi Atléticos 28. augustil vahetusmängijana Osasuna vastu. Mängus Celticuga Euroopa Liigas lõi ta oma debüütvärava.

2013–14 Meistrite Liiga poolfinaalis lõi ta Chelsea vastu ühe värava ja aitas Madridi klubil pääseda finaali.

Samal hooajal tuli ta Madridi Atlético särgis esimese Türgi mängijana Hispaania meistriks.

 Barcelona 
Turan liitus 34 miljoni euro eest 6. juulil 2015 Barcelonaga.

Ta ei saanud klubi mängijate registreerimiskeelu pärast kuni 2016. aasta jaanuarini Barcelona meeskonnas mängida.

Hooajal 2015–16 võitis ta Barcelonaga La Liga ja Copa del Rey. 

2016. aasta Hispaania superkarikas lõi ta kaks väravat. 

6. detsembril 2016 lõi Arda Turan Meistrite Liiga alagrupi viimases mängus kübaratriki Mönchengladbachi Borussia vastu. 27. mail 2017 tuli ta klubiga Hispaania karikavõitjaks, kui Barcelona alistas finaalis Alavési 3:1.

 Koondisekarjäär 
pisi|Arda Turan Austria vastu 2016. aastal
Arda Turan debüteeris Türgi jalgpallikoondises 16. augustil 2006 mängus Luksemburgiga. 

25. mail 2008 lõi ta oma koondise debüütvärava sõprusmängus Uruguay vastu.

2008. aasta Euroopa meistrivõistlustel lõi ta alagrupikohtumises Šveitsiga ühe värava. Viimases alagrupimängus Tšehhiga lõi ta veel ühe värava, kui Türgi võitis kohtumise 3:2 ja pääses veerandfinaali.

Turan esindas Türgit koondvõistkonnas ka 2016. aasta Euroopa meistrivõistlustel.

Arda Turan esindas Türgit sajas kohtumises ja lõi 17 väravat.

Väravad koondvõistkonnas

 Arda Turani väravad Türgi koondvõistkonnasNr Kuupäev  Koht  Vastane   Tulemus  Võistlus1.  25. mai 2008  Bochum   Uruguay  2:3  sõpruskohtumine2.11. juuni 2008Basel Šveits 2:12008. aasta EM-i alagrupimäng3.15. juuni 2008Genf Tšehhi 3:22008. aasta EM-i alagrupimäng4.11. oktoober 2008İstanbul Bosnia ja Hertsegoviina 2:12010. aasta MM-i kvalifikatsioonimäng5.5. september 2009Kayseri Eesti 4:22010. aasta maailmameistrivõistluste kvalifikatsioonimäng6.22. mai 2010Harrison Tšehhi 2:1sõpruskohtumine7.29. mai 2010Philadelphia Ameerika Ühendriigid 1:2sõpruskohtumine8.11. august 2010İstanbul Rumeenia 2:0sõpruskohtumine9.3. september 2010Astana Kasahstan 3:02012. aasta EM-i kvalifikatsioonimäng10.7. september 2010İstanbul Belgia 3:22012. aasta EM-i kvalifikatsioonimäng11.29. märts 2011İstanbul Austria 2:02012. aasta EM-i kvalifikatsioonimäng12.2. september 2011İstanbul Kasahstan 2:12012. aasta EM-i kvalifikatsioonimäng13.6. september 2013İstanbul Andorra 5:02014. aasta MM-i kvalifikatsioonimäng14.12. juuni 2015Astana Kasahstan 0:12016. aasta EM-i kvalifikatsioonimäng15.6. september 2015Konya Holland 3:02016. aasta EM-i kvalifikatsioonimäng16.13. november 2015Doha Katar 0:2sõpruskohtumine17.29. märts 2016Viin Austria 1:2sõpruskohtumine

 Saavutused 

 Klubid 
pisi|Arda Turan Madridi Reali vastu (2013)
Galatasaray
 Süper Lig: 2007–08
 Türkiye Kupasi: 2004–05
 Süper Kupa: 2008
Atletico Madrid
 La Liga: 2013–14
 Copa del Rey 2012–13
 Hispaania superkarikas: 2014
 Euroopa Liiga: 2011–12
 Euroopa superkarikas: 2012
Barcelona
 La Liga: 2015–16
 Copa del Rey: 2015–16, 2016–17
 Hispaania superkarikas: 2016
İstanbuli Başakşehir
 Süper Lig: 2019–20

 Rahvuskoondis 
Türgi jalgpallikoondis
 Pronksmedalist 
 Euroopa meistrivõistlused: 2008

 Isiklikku 
Ta valiti 2009. aastal Rahvusvahelise Jalgpalli Ajaloolaste ja Statistikute Liidu (IFFHS) poolt Euroopa populaarseimaks jalgpalluriks. Maailma jalgpallurite edetabelis jõudis ta 14. kohale.

Arda Turan on 175 cm pikkune ja kaalub 72 kg.

 Viited 

 Välislingid 

Kategooria:Türgi jalgpallurid
Kategooria:Galatasaray SK mängijad
Kategooria:Madridi Atlético mängijad
Kategooria:FC Barcelona mängijad
Kategooria:La Liga mängijad
Kategooria:Sündinud 1987